**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** 1998 թվականի մայիսի 5-ի Հայաստանի Հանրապետության քաղաքացիական օրենսգրքի (այսուհետ՝ Օրենսգիրք) 106-րդ հոդվածի 7-րդ մասն ուժը կորցրած ճանաչել։

**Հոդված 2.** Օրենսգրքի  171-րդ հոդվածը շարադրել հետևյալ խմբագրությամբ.

**«Հոդված 171. Պետական գույքի օտարումը**

1. Պետությունն իր սեփականությունը համարվող գույքը կարող է վաճառել ֆիզիկական և իրավաբանական անձանց, օտարերկրյա քաղաքացիներին և համայնքներին Հայաստանի Հանրապետության հողային օրենսգիրքով, «Պետական գույքի կառավարման մասին» և «Բաժնետիրական ընկերությունների մասին» օրենքներով սահմանված կարգով ։»։

**Հոդված 3.** Օրենսգրքի 209-րդ հոդվածի 2-րդ մասում «մասնավորեցվել» բառը փոխարինել «վաճառվել» բառով։

**Հոդված 4.** Օրենսգրքի279-րդ հոդվածի 3-րդ մասը շարադրել հետևյալ խմբագրությամբ.

«3. Պետությանը սեփականության իրավունքով պատկանող գույքը վաճառվում է ֆիզիկական և իրավաբանական անձանց, օտարերկրյա քաղաքացիներին և համայնքներին Հայաստանի Հանրապետության հողային օրենսգիրքով, «Պետական գույքի կառավարման մասին» և «Բաժնետիրական ընկերությունների մասին» օրենքներով սահմանված կարգով։»։

**Հոդված 5.**Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՅՈՒՋԵՏԱՅԻՆ ՀԱՄԱԿԱՐԳԻ ՄԱՍԻՆ»**

**ՕՐԵՆՔՈՒՄ  ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**«Հայաստանի Հանրապետության բյուջետային համակարգի մասին» 1997 թվականի հունիսի 24-ի ՀՕ-137 օրենքի (այսուհետ՝ Օրենք) 1.2-րդ հոդվածի 16-րդ մասի «դ» կետում «մասնավորեցումից (սեփականաշնորհումից)» բառերը փոխարինել «վաճառքից» բառով։

**Հոդված 2.** Օրենքի 12-րդ հոդվածի 3-րդ մասի 2-րդ պարբերությունում «մասնավորեցում» բառը փոխարինել «վաճառք» բառով իրենց՝ համապատասխան հոլովաձևերով։

**Հոդված 3.**Օրենքի 282-րդ հոդվածի 2-րդ մասի «գ» կետում՝

1. 1-ին պարբերության «պետական մասնակցության մասնավորեցումից» բառերը փոխարինել «պետական մասնակցության վաճառքից» բառերով, իսկ «մասնավորեցումից և» բառերը փոխարինել «վաճառքից և» բառերով․
2. 2-րդ և 3-րդ պարբերություններում՝ «մասնավորեցումից և» բառերը փոխարինել «վաճառքից և» բառերով։

**Հոդված 4.**Օրենքի 34-րդ հոդվածի 2.1-րդ մասից «մասնավորեցումից» բառը փոխարինել «վաճառքից» բառով։

**Հոդված 5.**Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀՈՂԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ  ԿԱՏԱՐԵԼՈՒ ՄԱՍԻՆ**

**Հոդված 1.** 2001 թվականի մայիսի 2-ի Հայաստանի Հանրապետության հողային օրենսգրքի (այսուհետ` Օրենսգիրք) 44-րդ հոդվածի 2-րդ մասում  «մասնավորեցման» բառը փոխարինել  «օտարման» բառով։

**Հոդված 2.** Օրենսգիրքի 61-րդ հոդվածում՝

1)  վերնագիրը շարադրել հետևյալ խմբագրությամբ.

**«Հոդված 61. «Պետության և համայնքների սեփականությունը հանդիսացող հողամասերի (այդ թվում կառուցապատված) օտարումն իրականացնող լիազոր մարմինները»,**

2)  1-ին մասից հանել «մասնավորեցումն ու» բառերը,

3)1-ին մասի 2-րդ կետը շարադրել հետևյալ խմբագրությամբ.

«2) իրավաբանական անձանց սեփականաշնորհման (վաճառքի), կառուցապատված հողամասերի (այդ թվում՝ կառուցապատված հողամասերի օպտիմալացման արդյունքում առանձնացված՝ չկառուցապատված հողամասերի), ինչպես նաև պետական մարմիններին ամրացված հողամասերի օտարման դեպքերում՝ պետական գույքի կառավարման լիազոր մարմինը՝ «Պետական գույքի կառավարման մասին» օրենքով, սույն օրենսգրքով և օտարման մասին Հայաստանի Հանրապետության օրենսդրությամբ սահմանված կարգով։»։

**Հոդված 3.** Օրենսգիրքի 62-րդ հոդվածի վերնագրում և հոդվածի առանձին մասերում «մասնավորեցում» բառը փոխարինել «վաճառք» բառով՝ իրենց համապատասխան հոլովաձևերով։

**Հոդված 4.** Օրենսգիրքի 63-րդ հոդվածում՝

1) վերնագիրը շարադրել հետևյալ խմբագրությամբ.

«**Հոդված 63. Պետության և համայնքների սեփականություն հանդիսացող հողամասերի օտարումը**»,

2) 2-րդ պարբերությունը շարադրել հետևյալ խմբագրությամբ.

«Պետության և համայնքների սեփականությունը հանդիսացող հողամասերի օտարման ձևերն են՝

1) սեփականության իրավունքի անհատույց փոխանցումը.

2) ուղղակի վաճառքը.

3) աճուրդային ձևով վաճառքը, այդ թվում էլեկտրոնային աճուրդ.

4) այլ սեփականատիրոջ հողամասի հետ փոխանակությունը.

5) մրցութային ձևով վաճառք, այդ թվում մասնակիցների նախաորակավորմամբ.։

**Հոդված 5.** Օրենսգիրքի 94-րդ հոդվածի 7-րդ մասում  «մասնավորեցման» բառը փոխարինել  «օտարման» բառով։

**Հոդված 6.**Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀՐԱՊԱՐԱԿԱՅԻՆ ՍԱԿԱՐԿՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Հրապարակային սակարկությունների մասին» 2003 թվականի հոկտեմբերի 8-ի ՀՕ-15-Ն օրենքի (այսուհետ՝ օրենք) 1-ին հոդվածի 2-րդ մասից հանել «պետական գույքի մասնավորեցման (սեփականաշնորհման) ընթացքում սակարկությունների կազմակերպման, ինչպես նաև» բառերը։

**Հոդված 2.**Օրենքի 3-րդ հոդվածի 1-ին մասում «ինչպես նաև» բառերից առաջ լրացնել  «օտարերկրացիները» բառերով։

**Հոդված 3.**Օրենքի 4-րդ հոդվածի 4-րդ մասում «դրամով» բառից հետո լրացնել «ինչպես նաև առանձին օրենքներով կարող է սահմանվել այլ փոխարկելի օտարերկրյա արժույթ» բառերով։

**Հոդված 4.**Օրենքի 7-րդ հոդվածի 2-րդ մասում «տոկոսը» բառից հետո լրացնել «կամ առանձին օրենքներով է սահմանվել վարձատրության այլ կարգ» բառերով։

**Հոդված 5.**Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1. «**Բաժնետիրական ընկերությունների մասին» 2001 թվականի սեպտեմբերի 25-ի ՀՕ-232 օրենքի 1-ին հոդվածի 5-րդ մասը շարադրել հետևյալ խմբագրությամբ.

«5. Պետությանը սեփականության իրավունքով պատկանող բաժնետոմսեր ունեցող բաժնետիրական ընկերությունների ստեղծման, վերակազմակերպման, լուծարման, իրավական վիճակի, բաժնետոմսերի կառավարման, այդ թվում վաճառքի առանձնահատկությունները սահմանվում են «Պետական գույքի կառավարման մասին» օրենքով և Հայաստանի Հանրապետության կառավարության կողմից ընդունված իրավական ակտերով։»։

**Հոդված 2.** Օրենքի 35-րդ հոդվածի 9-րդ մասը շարադրել հետևյալ խմբագրությամբ

«9. Պետությանը սեփականության իրավունքով պատկանող բաժնետոմսեր ունեցող բաժնետիրական ընկերությունների կանոնադրական կապիտալների ավելացման առանձնահատկությունները (լրացուցիչ բաժնետոմսերի տեղաբաշխման միջոցով) սահմանվում են «Պետական գույքի կառավարման մասին» օրենքով և Հայաստանի Հանրապետության կառավարության կողմից ընդունված իրավական ակտերով:

**Հոդված 3.** Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**«Տեղական ինքնակառավարման մասին» 2002 թվականի մայիսի 7-ի ՀՕ-337 օրենքի 43-րդ հոդվածի 2-րդ մասի 2-րդ կետը շարադրել հետևյալ խմբագրությամբ.

«2) համայնքի քաղաքաշինական ծրագրային փաստաթղթերին, հողերի օգտագործման սխեմաներին համապատասխան` օրենքով սահմանված դեպքերում ու կարգով օտարում (բացառությամբ իրավաբանական անձանց սեփականաշնորհման (վաճառքի), կառուցապատված հողամասերի, կառուցապատված հողամասերի օպտիմալացման արդյունքում առանձնացված՝ չկառուցապատված հողամասերի, ինչպես նաև պետական կամ ենթակա պետական մարմիններին հանձնված (ամրացված) պետական հողամասերի) կամ օգտագործման է տրամադրում համանքի վարչական սահմաններում գտնվող պետական սեփականություն հանդիսացող (բացառությամբ կառուցապատված հողամասերի, այդ թվում՝ կառուցապատված հողամասերի օպտիմալացման արդյունքում առանձնացված՝ չկառուցապատված հողամասերի, ինչպես նաև պետական մարմիններին ամրացված հողամասերի) Հայաստանի Հանրապետության օրենսդրությամբ սահմանված կարգով։

**Հոդված 2.** Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀԻՄՆԱԴՐԱՄՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.**«Հիմնադրամների մասին» 2002 թվականի դեկտեմբերի 26-ի ՀՕ-516-Ն օրենքի լրացնել հետևյալ բովանդակությամբ 8.1-րդ հոդվածով.

«**Հոդված  8.1. Հիմնադրամներին անհատույց օգտագործման իրավունքով տրամադրված գույքը**

1. Հիմնադիրը կարող է հիմնադրամին անժամկետ և անհատույց օգտագործման իրավունքով պայմանագրի հիման վրա տրամադրել ցանկացած գույք.

2. Հիմնադիրն իրավունք ունի հետ վերցնել իր կողմից հիմնադրամին անհատույց օգտագործման իրավունքով տրամադրված գույքը

3. Հիմնադրամն իրավունք չունի իրեն տրամադրված գույքը կամ դրա նկատմամբ իրավունքները օտարել, գրավադրել և երրորդ անձին հանձնել անհատույց օգտագործման

4. Հիմնադրամն իրավունք ունի իրեն տրամադրված գույքը Հայաստանի Հանրապետության կառավարության կողմից հաստատված կարգի համաձայն հանձնել վարձակալության, եթե այն արգելված չէ հիմնադիրի որոշմամբ կամ հիմնադրամի կանոնադրությամբ։ Հիմնադրամին տրամադրված գույքի վարձակալությունից գանձված միջոցներն ամբողջությամբ փոխանցվում են Հայաստանի Հանրապետության պետական բյուջե։

5. Տրամադրված գույքի օգտագործման ընթացքում իրականացված բաժանելի և անբաժանելի բարելավումները համարվում են Հայաստանի Հանրապետության սեփականություն։

6. Հիմնադրի կողմից գույքը հիմնադրամին տրամադրելը հիմք չէ այդ գույքի նկատմամբ հիմնադրի կամ երկրորդ անձանց իրավունքները դադարեցնելու կամ փոփոխելու համար։

7. Հիմնադրի կողմից հիմնադրամին տրամադրված անշարժ գույքի կամ պետական գրանցման ենթակա գույքի նկատմամբ հիմնադրամի օգտագործման իրավունքը ծագում է դրանց նկատմամբ իրավունքի պետական գրանցման պահից։

**Հոդված 2.** Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԿԱՌԱՎԱՐՉԱԿԱՆ ԻՐԱՎԱՀԱՐԱԲԵՐՈՒԹՅՈՒՆՆԵՐԻ ԿԱՐԳԱՎՈՐՄԱՆ ՄԱՍԻՆ»**

**ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Կառավարչական իրավահարաբերությունների կարգավորման մասին» 2018 թվականի մարտի 23-ի ՀՕ-207-Ն օրենքի (այսուհետ՝ Օրենք) 5-րդ հոդվածի.

1) 5-րդ մասում «նրա տիրապետմանն ու օգտագործմանը հանձնված (ամրացված) գույքից» բառերը փոխարինել «նրա տիրապետման ու օգտագործման համար ամրացված գույքից» բառերով,

2) 6-րդ մասում «Պետական մարմնի գույքը հանձնվում է» բառերը փոխարինել  «Պետական մարմնին, ենթակա պետական մարմնին գույքն ամրացվում է» բառերով,

3) 7-րդ մասը շարադրել հետևյալ խմբագրությամբ.

«7. Սույն օրենքով սահմանված կառավարման լիազորություն ունեցող սահմանադրական մարմինը, պաշտոնատար անձն իրավունք ունեն հետ վերցնելու պետական մարմնին, ենթակա պետական մարմնին ամրացված գույքը և այն ամրացնել պետական այլ մարմնին, ենթակա պետական այլ մարմնին կամ Կառավարությանը։»։

**Հոդված 2.** Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Պետական ոչ առևտրային կազմակերպությունների մասին» 2001 թվականի հոկտեմբերի 23-ի ՀՕ-248 օրենքի (այսուհետ՝ Օրենք) 5-րդ հոդվածի.

1) վերնագիրը շարադրել հետևյալ խմբագրությամբ.

 «**Հոդված 5. Պետական կազմակերպությանը անհատույց օգտագործման իրավունքով տրամադրված գույքը»,**

2) 1-ին մասը շարադրել հետևյալ խմբագրությամբ.

«1. Հիմնադիրը կարող է պետական կազմակերպությանը պետական գույքի անհատույց օգտագործման պայմանագրի կնքման միջոցով անժամկետ և անհատույց օգտագործման իրավունքով տրամադրել ցանկացած գույք։ Ընդ որում, պետական գույքի տրամադրումն իրականացվում է Հայաստանի Հանրապետության օրենսդրությամբ սահմանված կարգով»,

2) 2-րդ, 3-րդ, 4-դ և 5-րդ մասերում «ամրացված» բառը փոխարինել «տրամադրված» բառով, իրենց համապատասխան հոլովաձևերով։

**Հոդված 2.** Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԵՐԵՎԱՆ ՔԱՂԱՔՈՒՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Երևան քաղաքում տեղական ինքնակառավարման մասին» 2008 թվականի դեկտեմբերի 26-ի ՀՕ-5-Ն օրենքի (այսուհետ՝ Օրենք) 73-րդ հոդվածի 1-ին մասի 24-րդ կետում՝ «մասնակցության» բառից հետո «մասնավորեցումից» բառը փոխարինել «վաճառքից» բառով, իսկ «օբյեկտների» բառից հետո «մասնավորեցումից և օտարումից» բառերը փոխարինել «վաճառքից» բառով։

**Հոդված 2.** Սույն օրենքն ուժի մեջ է մտնում «Պետական գույքի կառավարման մասին» օրենքն ուժի մեջ մտնելու օրը: